JohanHeinsen/ENO huggingface dataset:
Lolland-Falsters Stifts-Tidende, 1835-10-19
J "Dansk Folkeblad af 1 October findes en høist interessant Artikel af Hr. Professor H. N. Clausen i Anledning af Stændernes første Møde i Roeskilde. Han sammenligner Fortid med Nutid viser hvad Betydning Stænderne nu har, fremfor hvad de vare 175 Aar tilbage, da de sidste Gang i Octoberdagene 1660 vare samlede i Kjøbenhavn. Dengang var Bondestanden udelukket fra Forhandlingerne om Landets Vee og Vel; Adelen, forskandset ved mægtige Privilegier, brugte overmodig Magten til at binde Hænderne paa Kongen, undertrykke Geistlig, Borger og Bonde, derfor var der Glæde over Land og Rige, da Magten blev nedlagt heel og udeelt i Kongens Haand, den ene Undersaat blev ikke længer den andens Tyran; een Herre, een Lov var over Alle. Men, naar det danske Folk første Gang igjen efter Aarhundreders Forløb seer sine Mænd samle sig fra Landets forskjellige Egne, under andre Forhold, men med det samme Hverv; ikke Mænd, forud bestemte ved Fødsel og Rang, men kaarede ud af alle Samfundsklasser ved Medborgeres Tillid, og sammenkaldte for at tjene Konge og Land ved retsindigt og velmeent Raad, – de tvivler vel ingen om, at her er et Ønske opfyldt, som har været længe og dybt næret hos Mange Det er derfor vi hilse hiin 1 October, paa hvilken Folkets Repræsentanter ere indviede ved Bøn om Viisdom og Kraftens Aand til at udføre den vigtige Gierning, der er dem betroet, – som en Folkefest og Frihedsfest, hvortil vi knytte Fremtidens Forhaabninger og Overbeviisning om, at den Samvirken af Folket med Regjeringen, som paa denne Dag har taget sin Begyndelse, vil nære og styrke Folkeaand og National-Følelse; det er den Følelse, at det danske Folk seer sit Værd erkjendt, sine Kræfter benyttede, sin Jndflydelse sikkret, at et Borgerliv er dannet, hvor enhver Borger er kaldet til at virke sin Tid og med sine Evner for Fædrenelandets, det elskede Danmarks Vel.
Lolland-Falsters Stifts-Tidende, 1835-10-19
Offentlige Foranstaltninger. Saavel ved Byetingsretten, som ved Landsoverretten i Viborg, er Snedkermester C. A. C. Binnerup i Frederikshavn, som havde gjort sig skyldig i Mordbrand, dømt til at have sin Hals forgjort, samt derefter steiles; desuden at bøde til Kongen 40 Lod, Sølv, og udrede adskillige Erstatningssummer til Brandlidte o. s. v.
Lolland-Falsters Stifts-Tidende, 1835-10-19
Paa skeet Forespørgsel af en Præst, om en Gaardmand skulde yde ham Tiende af et betydeligt Stykke saakaldet selvsaaet Rug, har Cancelliet svaret, at da Yderen har pløiet Jorden, og Rugen, er høstet moden, bør Tienden svares deraf. J Anledning af en Forespørgsel fra Politiemesteren i Fredericia, angaaende Foreviisning af Pas for de Reisende, der med Dagvognsbefordring, ankomme fra Strib til bemeldte Kjøbstad, har Cancelliet svaret, at der med Hensyn til de Reisende, som ankomme med Dagvognen, bør forholdes paa samme Maade, som i Henseende til andre Reisende.
Lolland-Falsters Stifts-Tidende, 1835-10-19
Efterretninger af blandet Jndhold. Den 30 f. M. om Morgenen slap en Candidat til Slaveriet ud af Arresten i Fredericia, ved at løsbryde hele Vindueskarmen, som han ved Afskeden satte, tilligemed dens Vinduer hele og holdne, nedenfor paa Jorden.
Lolland-Falsters Stifts-Tidende, 1835-10-19
Fra Viborg skrives, at Toldvæsenet sammesteds har været paa Jagt efter Landprangere, og ved Politiets virksomme Assistence arresteret 9 mistænkelige og pasløse Personer. J Nærheden af Smollerup i Finds Herred antraf man en Vogn med Contrabande; den var ledsaget af 6 Mennesker, hvoraf 4 flygtede og 2 bleve paagrebne. Vognen henbragtes til Sognefogden i Smollerup, i hvis Vognport desuden forefandtes en anden med ufortoldede Varer belæsset Vogn. Under Transporten til Viborg lykkedes det i Nattens Mørke Eierne af Varerne, eller Andre, at borttage 6 Vare pakker af de 35 forefundne. De formeentlige Kræmmere ere, efter optaget Forhør, løsladte, men Sognefogden for misligt Forhold suspenderet. Varerne ere taxerede til 1610 Rbd. Den 7de dennes omtrent Kl. 7 1/2 Aften, udbrød en stærk Jldebrand paa Humletofte Gaard, der eies af Hr. Proprietair Barfod, og ligger paa en Parcel af Frederiksdals Hovedgaard omtrent 1 1/2 Miil fra Kjøbenhavn). Udhusene ere afbrændte; men Hovedbygningen skal være, bleven frelst. 17 Qvæghøveder og endeel Smaakreature ere omkomne i Luerne.
Lolland-Falsters Stifts-Tidende, 1835-10-19
Det beckerske Skuespiller-Selskab ventes paa een og samme Tid, til 4 forskjellige Steder.
Lolland-Falsters Stifts-Tidende, 1835-10-19
Den 23 Septbr. holdtes paa Augustenborg en stor Auction over ædle og forædlede Heste. Af 8 ufødte Fuldblodsføll, som betaltes med 65 indtil 110 Frederiksdorer Stykket, solgtes 3 til Udlandet. Efter Forlydende vil en forenet Person- og Brevpost blive oprettet mellem Kjøbenhavn og Nakskov, over Vordingborg og Nykjøbing.
Lolland-Falsters Stifts-Tidende, 1835-10-19
Den 12-aarige Dreng, som for nogen Tid siden var saa uheldig at dræbe sin voxne Broder med et Knivstik, skal efter Forlydende dog egentlig ikke kunne ansees som tilregnelig Brodermorder, da det af de allerede afholdte Forhører skal have viist sig, at det ikke var hans Hensigt at støde Kniven i Broderen; men at denne meget mere selv styrtede sig i den, ved at springe fremad efter Drengen.
Lolland-Falsters Stifts-Tidende, 1835-10-19
Kjøbenhavns Børscours den 13 Octbr. 1835. Hamborg 2 M. - a vista 203 1/2. - Species 203 1/2. - Disconto 4 pCt. Species solgtes til 12 Mk. 3 1/2 s. Kongl. Obligationer, uden Renter i Bco. 89 1/2 a 90. Dito uden Renter i Sedler 91 a 91 1/2.
Lolland-Falsters Stifts-Tidende, 1835-10-19
Bekjendtgjørelser. Jfølge passeret Udlæg for resterende Skatter og Afgivter, bliver det T. B. Suhr tilhørende, og i Sandbye Sletnæsbeliggende Sted, med Jord af Hartkorn circa 2 Tdr., bortsolgt ved 3de offentlige Auctioner som afholdes Tirsdagen den 17 Novbr. og 1 Decbr., samt Onsdagen den 16 Decbr. d. A. De 2de første Auctioner afholdes paa Raadstuen her i Byen om Formiddagen Kl. 11 1/2 og den sidste paa Stedet selv om Eftermiddagen Kl. 3. Hvilket herved bekjendtgjøres til Efterretning saavel for Pantecreditorer som Liebhavere, i Overeensstemmelse med Pl. 22 April 1817. Nakskov den 8 Octbr. 1835. Hammerich.
Lolland-Falsters Stifts-Tidende, 1835-10-19
Jfølge passeret Udlæg for resterende Skatter og Afgivter, bliver den, Selveier Jacob Nielsen tilhørende, og i Tjørne bye beliggende Eiendomsgaard med Jorder af Hartkorn 14 Tdr. 5 Skpr. 1 Fdk. 1 Alb., bortsolgt ved 3de offentlige Auctioner, som afholdes Tirsdagen den 17 Novbr. og 1 Decbr., samt Onsdagen den 16 Decbr. d. A., Formiddag Kl. 11. De 2de første Auctioner afholdes paa Raadstuen her i Byen, og den sidste i Gaarden selv. Hvilket herved bekjendtgjøres til Efterretning saavel for Pantecreditorer som Liebhavere i Overeensstemmelse med Pl. 22 April 1817. Nakskov den 8 Octbr. 1835. Hammerich.
Lolland-Falsters Stifts-Tidende, 1835-10-19
Creditorerne i Boerne efter følgende Afdøde: 1. Møllersvend Christian Jensen, 2. Brygger Peder Christensen og 3. Jomfrue Magrethe Birgitte Kiødt, indkaldes herved med 12 Ugers Varsel, at anmelde og bevise deres Fordringer for mig som Skifteforvalter. Nykjøbing paa Falster den 10 Octbr. 1835. Møller.
Lolland-Falsters Stifts-Tidende, 1835-10-19
Auctions=Placat. Mandagen den 26 denne Maaned, om Formiddagen Kl. 9, lader afgangne Sognepræst Brygmanns Enke i Skielbye, Præstegaard ved offentlig Auction bortsælge endeel Ind- og Udboe, hvoriblandt gode Meubler, 4 Vindovne og 1 Bielæggerovn, en tresædig holsteensk Vogn, nogle Arbeidsvogne, Plove, Harver og flere Avlsredskaber, endeel gode Malkekøer, Ungqvæg 6 Heste, mellem hvilke findes en i Nr. staaende Artilleriehest, fremdeles en Grisesoe m. m. Vederhæftige Kjøbere gives Credit i 12 Uger ved forestaaende Auction, hvortil de Lysthavende herved indbydes. Falsters Birk den 5 Octbr. 1835. Krüger.
Lolland-Falsters Stifts-Tidende, 1835-10-19
Skuespil i Nakskov. Hver Søndag, Tirsdag og Torsdag opføres indtil videre Skuespil af det tilchenske Selskab. Skuepladsen er i Hr. Apotheker Schmiths Gaard. Directionen.
Lolland-Falsters Stifts-Tidende, 1835-10-19
En Dreng af en honnet Familie, der har Lyst til at lære Handelen, og som skriver samt regner godt, kan strax blive antaget; man behager at henvende sig til Kjøbmand O. I. Gindrup i Rødbye.
Lolland-Falsters Stifts-Tidende, 1835-10-19
Undertegnede har i Commission at kjøbe nogle Fol, faldne efter Hingstene Claudesley og Gaberluntzi. De, som maatte attraae at sælge Saadanne, ville behage at underrette mig, om det er Hingst= eller Hoppeføll, samt nøieste Priis, saasnart Fibiger, muligt. Forpagter paa Berrisgaard.
Lolland-Falsters Stifts-Tidende, 1835-10-19
Førstkommende Tirsdag den 20 Octbr., om Formiddagen Kl. 10, bliver paa Hovedgaarden Hardenberg afholdt offentlig Auction, over endeel fede Valle=Sviin, andre Sviin, 30 Stkr. Beeder, 10 Stkr. Faar og endeel Lam, hvortil Liebhavere indbydes. Hardenberg den 12 Octbr. 1835. H. Dons.
Lolland-Falsters Stifts-Tidende, 1835-10-19
Torsdagen den 29 Octbr., og 5 og 12 Novbr. førstkommende, hver Dags Formiddag Kl. 11, afholdes offentlig Auction paa Raadstuen her i Byen, over en Skovlænge, og Gurrebye Skoledistrict tilhørende Skolelod paa circa 4 Tdr. Land, og en paa samme staaende 10 Fags Bygning, efter Conditioner som ville blive fremlagte paa Auctionsstedet. Nakskov den 15 Octbr. 1835. Pontoppidan. Kutteren Communicationen foretager som sædvanlig sine regelmæssige Farter, som Paketskib, imellem Heiligenhaffen og Nyested indtil October Maaneds Udgang indeværende Aar, og medtager Passagerer, Gods, Vogne, Heste, med videre, og vil saaledes den sidste regelmæssige Fart fra Helligenhafen til Nyested finde Sted Søndagen den 25 Octbr., ligesom den sidste Fart fra Nyested til Helligenhafen Torsdagen den 29de næstefter. J Løbet af November Maaned vil den endnu vedblive at foretage Farter imellem Helliggenhafn og Nyested; men til ubestemte Tider. De som ønske at benytte disse, vilde derom kunne erholde Underretning fra Afgangsstederne.
Lolland-Falsters Stifts-Tidende, 1835-10-19
En duelig Handelsbetjent, som i flere Aar har tjent paa det Sted, hvor han nu er, ønsker sig Condition til 1 Novbr. Redactionen giver nærmere Oplysning.
Lolland-Falsters Stifts-Tidende, 1835-10-22
29de Aargang. og Dotlands VarsterTidende. Privilegeret til Forsendelse med de Kongelige Brevposter. Redigeret, forlagt og udgivet af C. F. Tidemand, Procurator Trykt i Wilhelm Lauds Offten i Nykiøbing.
Lolland-Falsters Stifts-Tidende, 1835-10-22
Udenlandske Efterretninger. Spanien. Ved et Decret af 28 f. M. indkaldte Dronningen de nærværende Cortes til d. 16 Novbr., for at udarbeide en Valglov, i Kraft at hvilken man vil indkalde nye Cortes, som skal revidere det kongelige Statut, og realisere de i Mendizavals Manifest af 14 f. M. udtalte Regjerings Grundsætninger. Militsen er tillagt Navn af Nationalgarde, og et længe næret Ønske derved opfyldt. Jndicateur melder, at en TrykkefrihedsLov vil udkomme endnu forinden Cortes's Sammenkomst, ved hvilken Censuren vil blive afskaffet og Eedsvorne=Retter blive indførte. J Madrid selv seer man den ønskeligste Fremtid imøde, efterat den Crisis, hvori Regjeringen befandt sig i Dagene den 22 og 23 f. M., er overstaaet. Mendizaval talede offentligen om sin Hensigt at forlade Ministerium og Land, da han frygtede for Regjeringens Skjebne, og var kun ved Dronningens indstændige Bønner at bevæge til at fornye sine Bestræbelser for at vinde indflydelsesrige Mænds Understøttelse. Arguelles og Qviroga nærmede sig vel derpaa Regjeringen, men naturligviis ikke forinden man havde forpligtet sig til at indkalde Cortes i det Øiemed at udvide Kongerigets Grundlov. Jfølge de senest Efterretninger har nu Juntaerne i Cadir og Estremadura opløst sig, hvorimod man endnu den 2den dennes ikke var uden Frygt i Madrid for den Andalusiske. Om Tingenes sande Stilling i de nordlige Provindser, svæver man fremdeles i Uvished Efterretningerne og Fægtningen ved Villarcajo ere hinanden aldeles modsigende. Medens nogle Blade berette, at den havde vedvaret i 3 Dage og endte sig med Carlisternes totale Nederlag, under Don Carlos's personlige Commando, paastaae andre, at de Fordele, Christinerne have tilfægtet sig, langt Torsdagen den 22. October 1835. fra ere af den Vigtighed, man tillægger dem. Catalonien gribe Carlisterne paa en betænkelig Maade, om sig; i en Træfning mellem disse og Gen. Pastor, skal 120 Soldater af Fremmed=Legionen være fangede, og ifølge D. Carlos's Decret skudte.
Lolland-Falsters Stifts-Tidende, 1835-10-22
en Artikel af Lyoner Sentinelle hedder det, at man i det carlistiske Hovedqvarteer med største Begjerlighed ventede Provindsial-Juntaernes Erklæringer; thi i det Tilfælde, at den revolutionaire Aand vandt Overhaand i Spanien, havde Don Carlos modtaget Forsikkring om, at det franske Cabiner vilde tillukke Øinene, ubehindret tillade Carlisternes Proviantering, og ved en god Leilighed søge at trække sig ud af Qvadrupel-Alliancen.
Lolland-Falsters Stifts-Tidende, 1835-10-22
Frankrig. Advocaterne Parquin og Chard'Estange ere nyligen tilstedede Adgang til Fieschi, men have erklæret ham, at de ikke kunde paatage sig hans Forsvar. Er Ministrenes Tilstand i Ham skal være meget sørgelig: de ere alle meere eller mindre lidende, Hr. v. Peyronnet af Rheumatisme, Hr. Guernon=Ranville af Slagtilfælde, Hr. v. Chantelauze af Sindsvaghed, skjøndt ikke i den Grad, man havde sagt. Hr. v. Polignae, meere vandt til Fangenskab, end de andre, befinder sig bedst. Fyrst Talleyrand, som nyligen har fyldt sit 82de Aar, fører et meget behageligt Liv i Valen cai, og har oftere Selskab af sine gamle Bekjendte. Han er eensstemmigen bleven valgt til Departements=Raadets Præsident, og leder Forretningerne med samme Opmærksomhed og Virksomhed, som forhen Wiener=Kongressen og Londoner-Conferenzen, England. Morning-Chronicle indeholder en yderst heftig Artikel mod den franske Regjering, som tvertimod Qvadrupel=Tractaten tillader, at der fra Frankrig tilføres D. Carlos alle Slags Fornødenheder. Derimod holder den store Lovtaler over Hr. Mendizaval, ved hvis Frihedskjærlighed Kalisch, Topliz og Tuillerierne ere blevne overvundne. Efter Times udbreder Carlisterne Rygtet om en nærforestaaende, Formæling mellem D. Carlos's ældste Søn og en Datter af Ludvig Philip.
Lolland-Falsters Stifts-Tidende, 1835-10-22
Portugal. En kjendelig Følelse af Misfornøielse har i den senere Tid yttret sig i Lisabon, og endnu mere i Porto, og maa tildeels tilskrives den temmelig almindelige Mening, at Dronningen staaer under skadelig Jndflydelse, og at Nationens Vel synes at blive hende ligegyldigere. Det er nu endeligen besluttet, at sende 6000 Mand Hielpetropper til Castilien, saasnart de spanske Provindsial-Juntaer have underkastet sig, hvilket man forøvrigt i Lissabon ikke ansaae for sandsynligt.
Lolland-Falsters Stifts-Tidende, 1835-10-22
Tyrkiet. Jfølge Efterretninger fra Scutari af 22de f. M., er Jnsurrectionen i Albanien endt, og Hovedmændene flygtede deels til Bosnien, deels til Montenegro.
Lolland-Falsters Stifts-Tidende, 1835-10-22
Handels-Efterretninger fra østersøiske Havne indtil den 3 Octbr. bebude intet synderligt Liv i Kornhandelen. Rugen har i den senere Tid været endeel søgt af danske Skibe, men med Hveden er det fremdeles stille, og med Havre er aldeles ingen Omsætning. Fra Libau skrives, at Skibe ere stærkt søgte for Trælast til Frankrig, Byg til Holland, og Been til England. (Handelst.)
Lolland-Falsters Stifts-Tidende, 1835-10-22
Indenlandske Efterretninger. Provindsialstænderne. J Stændernes Møde den 8 Octbr., hvor 68 Medlemmer vare tilstede, fremlagde den kongelige Commissarius følgende Lov-Udkast til Forsamlingens Overveielse, nemlig: til en Anordning, angaaende Kjøbstædernes occonomiske Bestyrelse, Kjøbenhavn derfra undtaget. Til at bedømme dette Udkast, og derover at afgive Betænkning, blev nedsat en Committee, bestaaende af: Farver Svane, Etatsraad Steenfeldt, Agent Bruun, Cancellieraad Hempel, Professor Bang, Agent Voigt og Secretair Algreen-Ussing.
Lolland-Falsters Stifts-Tidende, 1835-10-22
J Anledning af dette Udkast, bemærkede den kongel. Commissair, at det er Hs. Majestæts Hensigt, tillige at lade emanere 2de nye Anordninger og Communal-Jndretninger i Kjøbenhavn og paa Landet, men at der frembyde sig saa betydelige særegne Vanskeligheder ved Reguleringen af disse vigtige Forhold, at Udkastene til de nævnte 2de Anordninger ikke kunne forelægges i denne Stændernes Forsamling. en Placat, ang. Forhøielse af den Birkedommerne paa de kongl. Godser ved Frdn. af 4de Novbr. 1720 tilladte Godtgjørelse af 2 s. pr. Td. Hartkorn, istedetfor Dommerkorn.
Lolland-Falsters Stifts-Tidende, 1835-10-22
Committeens Medlemmer ere: Etatsraad Steenfeldt, Birkedommer Riber og Cancellieraad Haastrup.
Lolland-Falsters Stifts-Tidende, 1835-10-22
J Mødet den 9 Octbr. (69 Medlemmer) fremlagdes et Udkast, til en Frdn., indeholdende adskillige nærmere Bestemmelser, ang. Retsforholdet imellem Jorddrotter og Fæstere i Danmark. Committeens Medlemmer ere: Kammerraad Drewsen, Sognefoged Mads Christian Mathiesen, Proprietair Tiltein, Grev Reventlow, Cancellieraad Haastrup, Secretair Algreen-Ussing og Etatsraad Treschow. en Placat, ang. Pengevæsenet paa Jsland. Committeens Medlemmer ere: Grosserer Knutzon, Professor Finn Magnussen og Bankdirecteur Christensen.
Lolland-Falsters Stifts-Tidende, 1835-10-22
J Mødet den 12 Octbr. (67 Medlemmer, blandt hvilke den, i Grev Hardenberg-Reventlows Sted, indkaldte Suppleant, Justitsraad Friis til Gjedsøergaard) fremlagdes et Udkast til en Frdn., ang. Afholdelsen af Høst= og Maaneds Ting paa Færøerne. Committeen bestaaer af: Amtmand Tillisch, Stiftamtmand Krieger og Justitsraad Salicath. en Placat, indeholdende nærmere Bestemmelser, med Hensyn til Anordningerne om den islandske Handel og Skibsfart.
Lolland-Falsters Stifts-Tidende, 1835-10-22
Committeens Medlemmer ere, Grosserer Knutzon, Stiftamtmand Krieger, Agent Voigt, Viinhandler Hansen og Prof. Finn Magnussen.
Lolland-Falsters Stifts-Tidende, 1835-10-22
J Mødet den 13 Octbr. (69 Medlemmer) fremlagdes et Udkast, til en Anordning, ang. Told- og Skibs-Afgifterne. i Kongeriget Danmark, som under 4 forskjellige Afsnit indeholder. 11) Almindelige Bestemmelser, om Varers Jndførsel, Transitering og Udførsel, samt Omførsel i Riget. 2) Om Skibsafgifter. 3) Om Sportler til Toldvæsenets Embedsmænd. 4) Tariffer for Jndførselstolden og Transittolden, for Udførselstolden, for Lastepenge, forFyrafgift og for Sportler.
Lolland-Falsters Stifts-Tidende, 1835-10-22
Committeen bestaaer af: Agent Voigt, Agent Bruun, Etatsraad Hvidt, Viinhandler Hansen, Proprietair Neergaard, Procurator Haagen, Etatsraad Steenfeldt, Etatsraad Treschow og Bankdirecteur Christensen.
Lolland-Falsters Stifts-Tidende, 1835-10-22
Etatsraad og Deputeret i det kongl. General-Toldkammer og Commerce-Collegium Bech, var tillagt Ordre at møde i Forsamlingen, forat meddele de nærmere Oplysninger, der maatte findes nødvendige. Saasnart Committeen er rykket saavidt frem med dens Arbeide, til nærværende Sags Bedømmelse, at den ønsker hans Medvirken, vil Etatsraaden indfinde sig i Roeskilde. At udarbeide et Forslag til Ligningen af de Udgifter, som Stænderforsamlingen og de forudgaaende Valghandlinger deels allerede have medført, og deels fremtidigen ville medføre, har Hs. Majestæt overladt til Forsamlingen selv. Til at forfatte et saadant Forslag, blev nedsat en Committee, bestaaende af: Kammerraad Drewsen, Professor Bang, Kammerherre Rosenorn-Lehn, Kammerherre Wegener og Cancellieraad Hempel.
Lolland-Falsters Stifts-Tidende, 1835-10-22
Det første Nr. af den holsteenske Stændertidende er udkommet, og indeholder blandt andet den kongl. Commissarius, Conferentsraad Hopps Tale, og Præsidentens Forslag til Tik=Adressen. J Anledning af sammes Affattelse, blev fremsat det Spørgsmaal, hvorvidt den dertil nedsatte Committee var bunden ved nogen Jnstruction, hvilket af Forsamlingen blev besvaret benægtende. De kongelige Lov-Udkast, som i det 2det Møde ere forelagte de holsteenske Stænder til Overveielse, angaae: 1) en Forordning om Jndførelse af en almindelig Myndighedstermin, 2) adskillige Formyndervæsenet vedrørende Tilfælde; 3) Tilladelse for Haandværkere udenfor Laugene at arbeide paa Skibsbyggerierne; 4) Husering; 5) Skatterestancers Jnddrivelse. For hvert Udkast især, bleve Committeer udvalgte. En Deputeret fremkom med Proposition om, at der maatte besluttes en Petition om Forhandlingernes Offentlighed, under fornødne Modificationer; et andet Forslag angik de fremmede Handelsreisende; ligesom og en Petition overraktes om samme Gjenstand, fra Kjøbmændene i Preetz. (Aarh. St. Tid.)
Lolland-Falsters Stifts-Tidende, 1835-10-22
Helsingøers Magistrat har nyligen i Trykken udgivet en af samme forfattet Oversigt af Helsing ders Byes coconomiske Tilstand ved Slutningen af Aaret 1834, til Efterretning for dens Jndvaanere. Magistraten ledsager dette Actstykke med en kort Udvikling af de Grunde, der har bevæget den til dets Udarbeidelse, viser det Gavnlige i Offentligheden, med Hensyn til Communal=Anliggenders Bestyrelse, og yttrer slutteligen sin Beredvillighed, til, at oplyse Borgerne og Comminens Tilstand, og bidrage til at oplive en Almeenaand, i hvilken den vil finde den kraftigste Medhielp og Understøttelse til at virke til Byens Gavn og Opkomst. Ethvert Vink der gives, til at opnaae dette Øiemed, skal samvittighedsfuldt blive benyttet, og man smigrer sig med det Haab, at Øvrigheden og Borgerne med gjensidig Tillid stedse ville række hinanden Haanden, og arbeide til et fælleds Maal. (Kbhpst.)
Lolland-Falsters Stifts-Tidende, 1835-10-22
Efterretninger af blandet Jndhold. J Aarhuus Stiftstidende Nr. 164, læses en Beretning om Danmark yngste landoeconomiske Selskab, Sorøe Amts nemlig, hvoraf sees, at dette Selskab allerede har samlet en Grundfond af 1200 Rbr. r. S. Det tæller over 160 Medlemmer, og indtager i aarlige Bidrag henved 1000 Rbd. r. S. Det har virket til Forædling af Kreature, til Forbedring af Agerdyrkningsredskaber, til Anskaffelse af rene og gode Sædearter, til planmæssig Dyrkning, til Anbefaling af Aftenarbeide. Det er beklageligt, siges der, at Selskabets Bestræbelser i sidstnævnte Henseende har mødt saa liden Deeltagelse. De flittige Jyder og Fyenboer ville undre sig, naar de høre, at Aftenarbeide i Sielland, endnu er saa stor en Sjeldenhed, at der i et heelt Herred, som tæller 5 til 6000 Jndbyggere, kun har meldt sig et eneste Subject til Præmiræskning for Huusflid, og at Udbyttet af denne, tre Dusin Skeer, to River, en Banketærskel, en Greb og en Skovl, af Selskabet er bleven belønnet med en Præmie af 8 Rbd. Selskabet har udsat Præmie for en Afhandling om Midlerne til at tilveiebringe Markfred.
Lolland-Falsters Stifts-Tidende, 1835-10-22
Efter Forlydende, vil det og udsætte en Præmie for den bedste Omarbeidelse af Hørgs Agerdyrknings-Anviisning, og Selskabets Medlem, Hr. Kammerherre Neergaard til Skjoldnæsholm, har foreslaaet, at Selskabet burde virke til en Examinations-Commission for Avlsforvaltere, ved at udsætte en Præmie for den bedste Afhandling herom. Selv har han i dette Øiemed tilbudet et Bidrag af 100 Rbd. En Committee er udnævnt til at afgive sin Betænkning herom.
Lolland-Falsters Stifts-Tidende, 1835-10-22
Medens en Præst i en af Siellands Landsbyer, for ikke længe siden holdt sin Afskeds-Prædiken, havde nogle af hans Velyndere, som ønskede at give ham et Beviis paa deres Hengivenhed, foranstaltet en kostbar Present – et Taffeluhr - hensat paa Alteret. (Aarh. St. Tid.) Blandt dem, som i denne Tid have underkastet sig Exammen Artium ved Kbhvns. Universitet, er ogsaa en Degn fra Fyen, en midaldrende Mand, som har Kone og Børn. Dette er udentvivl det første Exempel i sit Slags. Labor omma vincit. (S. B.)